Resource Wars By: Michael T. Klare - eBook - Kobo
#179 in Social & Cultural Studies > Political Science > International > International Relations#1749 in Social & Cultural Studies > Political Science
Goodreads Reviews for Resource Wars The Best of JJIE in 2011 - Juvenile Justice Information ExchangeJuvenile Justice Information Exchange	The Best of JJIE in 2011 - Juvenile Justice Information Exchange
Juvenile Justice Information Exchange (https://jjie.org/2011/12/26/best-of-jjie/)
You Are Here: JJIE Home » The Best of JJIE in 2011 Elza Rademeyer gesels oor Tweede kans op liefde | Liefdesverhale blog
March 22, 2018 ~ nbuitgewers
Elza Rademeyer is die skrywer van ons Maart boek van die maand. Ons het met haar gesels oor Tweede kans op liefde:
1. Mynhard en Tessa is gewone mense. Nie een van die twee is te ryk of te mooi nie. Het jy uit die staanspoor besluit dat jou held en heldin meer “normaal” moet wees?
“Die eerste vraag is maklik om te beantwoord. Ek is ŉ gewone mens, so dis maar hoekom my karakters gewone mense is. Ek moet my met hulle kan vereenselwig. Wat die ‘looks’ betref: Is dit nie maar jou karakter wat van jou ŉ mooi of lelike mens maak nie? Die uiterlike is vir my van minder belang, maar die leser wil darem ook nie hê jou hoofkarakters moet onaansienlik wees nie! So ek tooi hulle maar so ŉ bietjie op. Eintlik kry my karakters maar so na gelang van die storie se verloop eers gestalte. Ek het self nie ŉ idee hoe hulle gaan lyk wanneer ek begin skryf nie. (Seker oor ek nooit vooraf ŉ opsomming maak nie. Ook nie vooraf weet hoe my storie gaan ontplooi om ŉ gelukkige einde te hê nie. Al wat ek weet, is dat daar ŉ man en meisie moet wees wat mekaar na vele wedervaringe vind.)”
2. Die plaas Koppie-alleen bestaan nie werklik nie, of hoe? Is dit vir jou makliker of is dit ’n groter uitdaging om oor ’n plek soos dit te skryf?
“Ek weet van ŉ plaas met die naam Koppie-alleen, maar die enigste ooreenkoms tussen hom en die plaas van my boek, is die naam. Die plaas in my boek, is meer geskoei op die plaas waarop ek grootgeword het. Dit is ook wat dit vir my makliker maak, as om bv. oor ŉ dorp of stad te skryf wat ek nie ken nie.”
3. Magriet Nel, een van die karakters, is ’n mislike mens. Minette is ’n baie aangename mens. Hoe besluit jy watter tipe karakters by jou storie betrek gaan word?
“Al die karakters in ŉ storie kan nie net aangenaam of net mislik wees nie. Dit sal te eentonig wees. Ek besluit ook nie vooraf oor hulle nie, ek tel hulle maar op wanneer hulle op my storie-pad verskyn, en besluit dan watter rol hulle gaan speel. Meesal om humor in te bring. ŉ Storie sonder humor is vir my soos koek sonder ‘icing’.”
4. Dink jy ’n mens kan vinnig weet of iemand ’n goeie lewensmaat sal wees? Of moet jy juis so lank as moontlik die kat uit die boom kyk?
“Ek het eerstehandse kennis van liefde met die eerste oogopslag. Ek en my man het mekaar 3 maande geken, toe raak ons verloof, en 3 maande later is ons getroud. Mekaar ook nie eens elke dag gesien nie, net naweke. Dis nou 53 jaar later en ons is steeds gelukkig getroud. Maar nou weet ek ook enigeen kan ŉ oordeelsfout begaan, soos Tessa. So ek dink dis belangrik dat verliefdes mekaar se ouers en vriende ontmoet. Dit, meer as enigiets anders gaan jou vertel met wie jy te doen het.”
Koop die boek nou by jou naaste Bargain Books of aanlyn by:
Amazon Kindle (digitaal)
Posted in Ontmoet ons skrywers
< Previous Februarie boek van die maand: Vlug na Santorini deur Malene Breytenbach